O‘zbekiston Respublikasida naqd pulsiz hisob-kitoblar to‘g‘risidagi nizomga o‘zgartirish va qo‘shimchalar kiritish haqida

O‘zbekiston Respublikasining “O‘zbekiston Respublikasining Markaziy banki to‘g‘risida”gi, “Banklar va bank faoliyati to‘g‘risida”gi, “Elektron to‘lovlar to‘g‘risida”gi qonunlariga va O‘zbekiston Respublikasi Prezidentining 2017-yil 29-maydagi PF-5059-sonli “Elektr energiyasi va tabiiy gaz yetkazib berish hamda iste’mol qilish sohasida to‘lov intizomini yanada mustahkamlash, shuningdek, ijro ishi yuritish tizimini tubdan takomillashtirish chora-tadbirlari to‘g‘risida”gi Farmoniga hamda O‘zbekiston Respublikasi Prezidentining 2017-yil 30-maydagi PQ-3016-sonli “O‘zbekiston Respublikasi Bosh prokuraturasi huzuridagi Majburiy ijro byurosi faoliyatini tashkil etish to‘g‘risida”gi qaroriga muvofiq O‘zbekiston Respublikasi Markaziy banki Boshqaruvi qaror qiladi:
 1. O‘zbekiston Respublikasi Markaziy banki Boshqaruvining 2013-yil 26-apreldagi 9/1-son qarori (ro‘yxat raqami 2465, 2013-yil 3-iyun) (O‘zbekiston Respublikasi qonun hujjatlari to‘plami, 2013-y., 23-son, 309-modda) bilan tasdiqlangan O‘zbekiston Respublikasida naqd pulsiz hisob-kitoblar to‘g‘risidagi nizomga ilovaga muvofiq o‘zgartirish va qo‘shimchalar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. 14-band quyidagi mazmundagi o‘n beshinchi xatboshi bilan to‘ldirilsin:
 “rahbar va bosh buxgalterning (bosh buxgalter ko‘zda tutilmagan hollar bundan mustasno) familiyasi, ismi, otasining ismi hamda ularning imzolari (chek bundan mustasno);”.
 2. 17-band quyidagi tahrirda bayon etilsin:
 “17. Agar ta’sis hujjatlarida nazarda tutilgan bo‘lsa, hisob-kitob hujjatlarini to‘ldirishda mablag‘larni to‘lovchi va mablag‘larni oluvchining qisqartirilgan firma nomidan foydalanish mumkin.”.
 3. 27-banddagi “mazkur bank hisobvarag‘iga xizmat ko‘rsatuvchi buxgalterning” degan so‘zlar “mazkur operatsiyani amalga oshirgan mas’ul xodimning” degan so‘zlar bilan almashtirilsin.
 4. 28-band quyidagi tahrirda bayon etilsin:
 “28. Memorial ordyerlar bilan amalga oshirilgan operatsiyalarning to‘g‘riligi uchun bank rahbari, bosh buxgalteri va ushbu operatsiyani amalga oshirgan mas’ul xodim javobgar hisoblanadi.”.
 5. 32-bandning to‘rtinchi xatboshisi “yozma ruxsati” degan so‘zlardan keyin “yoki elektron shakldagi murojaati” degan so‘zlar bilan almashtirilsin.
 6. 39-band quyidagi mazmundagi ikkinchi xatboshi bilan to‘ldirilsin:
 “To‘lov talabnomasi xo‘jalik yurituvchi subyektlarning faqat asosiy talab qilib olinguncha depozit hisobvarag‘iga taqdim etilishi mumkin.”.
 7. 58-band quyidagi mazmundagi ikkinchi xatboshi bilan to‘ldirilsin:
 “Inkasso topshiriqnomasi xo‘jalik yurituvchi subyektlarning faqat asosiy talab qilib olinguncha depozit hisobvarag‘iga taqdim etilishi mumkin.”.
 8. 59-bandda:
 “a” kichik bandda:
 to‘rtinchi va beshinchi xatboshilar quyidagi tahrirda bayon etilsin:
 “O‘zbekiston Respublikasi Moliya vazirligi huzuridagi Budjetdan tashqari ta’lim va tibbiyot muassasalarining moddiy-texnika bazasini rivojlantirish jamg‘armasiga majburiy to‘lovlarni undirish uchun;
 O‘zbekiston Respublikasi Vazirlar Mahkamasi huzuridagi Respublika yo‘l jamg‘armasiga majburiy to‘lovlarni undirish uchun;”;
 to‘qqizinchi xatboshi chiqarib tashlansin;
 “v” kichik banddagi “sud ijrochilari” degan so‘zlar “davlat ijrochilari” degan so‘zlar bilan almashtirilsin;
 quyidagi mazmundagi “v1” kichik band bilan to‘ldirilsin:
 “v1) O‘zbekiston Respublikasi Bosh prokuraturasi huzurida Majburiy ijro byurosi va uning hududiy tuzilmalari yetkazib berilgan energiya resurslari uchun qarzdorlikni iste’molchilar — yuridik shaxslar va yakka tartibdagi tadbirkorlarning bank hisobvaraqlariga;”.
 9. 61-bandning ikkinchi xatboshisi quyidagi tahrirda bayon etilsin:
 “Davlat ijrochilari tomonidan qo‘yiladigan inkasso topshiriqnomalari davlat ijrochisining qaroriga ilova qilingan holda taqdim qilinadi.”.
 10. 66-band quyidagi tahrirda bayon etilsin:
 “66. Mazkur Nizomning 59-bandida nazarda tutilgan inkasso topshiriqnomalarini taqdim etish huquqiga ega bo‘lgan subyektlar inkasso topshiriqnomalarini elektron shaklda mablag‘larni to‘lovchiga xizmat ko‘rsatuvchi bankka taqdim etishi yoki chaqirib olishi mumkin.
 Inkasso topshiriqnomasi bitta operatsiya bo‘yicha takroran taqdim etilishi mumkin emas, dastlabki inkasso topshiriqnomasi mablag‘larni to‘lovchiga xizmat ko‘rsatuvchi bankka kelib tushmagan hollar bundan mustasno.”.